Source: https://m.pezinok.sk/?yggid=207&id=285
Timestamp: 2019-10-19 20:10:28+00:00

Document:
Verejná vyhláška - Stavebné povolenie - Šenkvice, centrum
Zverejnené od 28. 12. 2005 do 28. 01. 2006
Spoločný obecný úrad v Pezinku – stavebný úrad
Stavebník: Obec Šenkvice,
Nám. Gabriela Kolinoviča 5, 900 81 Šenkvice
v zastúpení: Ing. Ladislavom Kobzom,
Domovina 21, 900 81 Šenkvice
podal dňa 12.04.2005 na Mesto Pezinok žiadosť o stavebné povolenie na stavbu: Šenkvice - centrum - stavebné úpravy na Chorvátskej, Vinohradskej, Školskej a nám. G. Kolinoviča v Šenkviciach, (parc. č.: 1894, 294/3, 295/1, kat. úz. Veľké Šenkvice).
Mesto Pezinok, ako príslušný stavebný úrad podľa Určenia Krajského stavebného úradu č. W/2004/111/RJV zo dňa 28.01.2004 v zmysle § 119 ods. 3 zákona č. 50/1976 Zb. v znení noviel a podľa § 2 písm. e) zákona č. 416/2001 Z.z. o prechode niektorých pôsobností zo štátnej správy na obce a podľa zákona č. 50/1976 Zb. o územnom plánovaní a stavebnom poriadku v znení noviel (ďalej len stavebný zákon), prerokoval žiadosť stavebníka v stavebnom konaní s dotknutými orgánmi štátnej správy a so známymi účastníkmi konania a po preskúmaní podľa § 37, § 62 a § 63 stavebného zákona v spojenom územnom a stavebnom konaní rozhodol takto:
Stavba: Šenkvice - centrum - stavebné úpravy na Chorvátskej, Vinohradskej, Školskej a nám. G. Kolinoviča v Šenkviciach
SO 01 Spevnené plochy a terénne úpravy rozptyl. priestoru nad opevnením kostola
SO 02 Spevnené plochy a terénne úpravy na Školskej ul.
SO 03 Spevnené plochy a terénne úpravy na Chorvátskej ul. (54-68)
SO 04 Spevnené plochy a terénne úpravy na Chorvátskej ul. (70-84)
SO 05 Spevnené plochy a terénne úpravy na Vinohradskej ul. (78-58)
SO 06 Spevnené plochy a terénne úpravy na Chorvátskej ul. (69-113)
SO 09 Parkové osvetlenie na Školskej ul. rozptyl. priestore (oddychová zóna) nad kostolom a na Chorvátskej ul.
SO 10 Oplotenie rozptyl. priestoru nad opevnením kostola (z kovanej mreže)
V katastrálnom území: Veľké Šenkvice
na pozemkoch parc. č.: 1894, 294/3, 295/1
sa podľa § 39a a § 66 stavebného zákona
Jedná sa o stavebné úpravy jestvujúcich chodníkov, vytvorenie parkovacích miest, vytvorenie zástavok pre SAD, spevnených plôch pre peších, terénne úpravy a rekonštrukcia verejného osvetlenia - v zmysle overenej projektovej dokumentácie.
Stavba bude uskutočnená podľa dokumentácie overenej v stavebnom konaní. Prípadné zmeny nesmú byť urobené bez predchádzajúceho povolenia Mesta Pezinok. Overená projektová dokumentácia v stavebnom konaní je súčasťou stavebného povolenia a je priložená k stavebnému povoleniu, ktoré obdržal stavebník.
Pri uskutočňovaní stavby je nutné dodržiavať predpisy týkajúce sa bezpečnosti a práce technických zariadení a dbať na ochranu zdravia osôb na stavenisku.
Pri stavbe a jej uskutočňovaní musia byť dodržané príslušné ustanovenia stavebného zákona a príslušné technické normy.
Vzhľadom k tomu, že stavebný úrad upúšťa od vytýčenia priestorovej polohy stavby organizáciou k tomu oprávnenou, zodpovedá za súlad priestorovej polohy s overenou dokumentáciou osoba vykonávajúca stavebný dozor, resp. dodávateľská organizácia.
Stavba bude dokončená do: 24 mesiacov od právoplatnosti SP.
Stavbu bude realizovať: Obec Šenkvice, Nám. Gabriela Kolinoviča 5, 900 81 Šenkvice.
Stavba bude uskutočnená: dodávateľsky.
Dodávateľ bude určený výberovým konaním. Stavebník je povinný dodávateľa stavby oznámiť stavebnému úradu do 15 dní od ukončenia výberového konania.
Podmienky zariadenia staveniska /POV stavby, prívod energií využívanie verejného priestranstva na skládku materiálu ap/. Skládky materiálu sa umiestnia najmä na vlastnom pozemku. Podmienky umiestnenia skládok materiálu na verejnom priestranstve je potrebné dohodnúť s Mestským úradom.
Námietky účastníkov konania: bez námietok.
Stanoviská a podmienky dotknutých orgánov štátnej správy:
Obec Šenkvice – záväzné stanovisko zo dňa 10. 01. 2005 - súhlasíme s výstavbou centra obce Šenkvice v kat. úz. Veľké Šenkvice. Predmetná stavba je v súlade so schválenou územno-plánovacou dokumentáciou a je v zastavanom území obce.
Úrad Bratislavského samosprávneho kraja - odbor RRaPP – s navrhovaným dopravným riešením súhlasíme a nemáme k nemu žiadne zásadné pripomienky.
Regionálne cesty Bratislava – K predloženej PD pre stavebné povolenie je naše stanovisko nasledovné:
K vybudovaniu chodníka pri ceste III/0619 a autobusovej zástavky nemáme námietky
Umiestnenie priechodu pre chodcov vo vzťahu k začiatku autobusovej zástavky, prípadnú zmenu a doplnenie zvislého alebo vodorovného dopravného značenia a zároveň projekt dočasného DZ počas výstavby je potrebné prejednať s ORPZ, ODI Bratislava III. Schválené dopravné značenie je možné umiestniť na základe určenia Obv. úradom pre cestnú dopravu a pozemné komunikácie Pezinok.
ZSE a. s. - k predloženému projektu nemáme námietky a súhlasíme s vydaním stavebného povolenia. Súhlasíme s napojením verejného osvetlenia s inštalovaným výkonom 2,7 kW a súčasným výkonom 1 kW na jestvujúci rozvod verejného osvetlenia. Pred začatím prác je nutné vytýčiť podzemné vedenie.
BVS a. s. – presnú polohu verejných VH zariadení Vám na objednávku vytýčia pracovníci našej prevádzky. Žiadame dodržať ochranné pásmo vodovodu.
SPP a. s. – súhlasíme s navrhovanou stavbou. Pred realizáciou žiadame vytýčiť STL, NTL plynovody vrátane prípojok a pri realizácii ich rešpektovať podľa príslušných STN. Zemné práce v blízkosti plynárenských zariadení vykonávať výlučne ručne. Pri súbehu plynovodov, resp. prípojok s navrhovaným oplotením neosadiť oplotenie nad plynovody a prípojky. Oplotenie osadiť tak, aby existujúce plynovody zostali z vonkajšej strany oplotenia.
Slovak Telecom a. s. – pri realizácii Vami plánovanej stavebnej akcie dôjde k styku s podzemnými vedeniami. Existujúce zariadenia sú chránené ochranným pásmom. V káblovej ryhe je viac káblov rôznej funkčnosti.
Obvodný úrad pre cestnú dopravu a pozemné komunikácie v Pezinku – súhlasí s vybudovaním chodníka v súbehu s cestou III/0619 a zastávok SAD za týchto podmienok:
spádovať chodníky do cesty možno iba vtedy, ak bude vybudovaná dažďová kanalizácia a odvodnenie chodníkov budedo uličných dažďových vpustí
pred samotnou realizáciou stavby požiadať tunajší úrad o určenie použitia dopravného značenia a v prípade potreby aj o zvláštne užívanie pozemnej komunikácie. Žiadosť doplniť o návrh dočasného dopravného značenia použitého počas výstavby a projekt definitívneho dopravného značenia - obidva odsúhlasené ODI Ba III.
ObÚ ŽP v Pezinku - úsek štátnej vodnej správy - Rozhodnutie č. Vod.941/I-63/2005-Ma zo dňa 30.08.2005 - povoľuje uskutočnenie vodnej stavby - Dažďová kanalizácia - rekonštrukcia: Chorvátska ul. a verejný vodovod pre zavlažovanie - polievací vodovod.
ObÚ ŽP v Pezinku - úsek štátnej správy odpadového hospodárstva - nemáme námietky proti realizácii predmetnej stavby.
OR PZ Bratislava III.- ODI - súhlasíme s predloženou dokumentáciou..
Stavebník je povinný viesť o stavbe jednoduchý stavebný záznam, ktorý spolupodpisuje osoba vykonávajúca odborný dozor, resp. pri dodávateľskom spôsobe výstavby stavebný denník vedie dodávateľská organizácia.
Pri vstupe na stavenisko bude umiestnená tabuľka "Stavba povolená" s údajmi: stavebník, názov stavby, číslo stav. povolenia, stavebný dozor, začatie a ukončenie výstavby, dodávateľ stavby.
Stavebník je povinný v zmysle § 66 ods. 2 písm. h) stavebného zákona oznámiť začatie stavby príslušnému stavebnému úradu.
Stavebník je v zmysle § 66 ods. 2 písm. g) stavebného zákona použiť na realizáciu stavby vhodné stavebné výrobky v zmysle § 43f cit. zákona.
Po ukončení stavby je stavebník povinný požiadať o kolaudáciu stavby Mesto Pezinok, ako príslušný stavebný úrad.
Stavebné povolenie stráca platnosť, ak do dvoch rokov odo dňa, kedy nadobudlo právoplatnosť, nebola stavba začatá.
Dňa 12. 04. 2005 podal stavebník, Obec Šenkvice, na Mesto Pezinok žiadosť o vydanie stavebného povolenia v spojenom konaní na stavbu "Šenkvice - centrum - stavebné úpravy" na Chorvátskej, Vinohradskej, Školskej a nám. G. Kolinoviča v Šenkviciach.
Mesto Pezinok, prostredníctvom Spoločného obecného úradu v Pezinku oznámilo podľa § 61 stavebného zákona dňa 18.05.2005 začatie stavebného konania všetkým známym účastníkom konania a dotknutým orgánom štátnej správy a dňa 14. 06. 2005 vykonalo ústne konanie spojené s miestnym šetrením.
Mesto Pezinok spojilo podľa stavebného zákona konanie o umiestnení stavby so stavebným konaním. Predloženú žiadosť preverovalo z hľadísk uvedených v § 37, 62 a 63 stavebného zákona, prerokovalo ju s účastníkmi stavebného konania a s dotknutými orgánmi štátnej správy a zistilo, že uskutočnením a ani budúcim užívaním stavby nie sú ohrozené záujmy spoločnosti, ani neprimerane obmedzené, alebo ohrozené práva a oprávnené záujmy účastníkov konania.
Dokumentácia stavby spĺňa požiadavky stanovené stavebným zákonom.
Posúdenie stavby si podľa § 63 stavebného zákona vyhradili orgány: ObÚ ŽP v Pezinku - štátna vodná správa, odpadové hospodárstvo, SPP, ZSE, BVS, OR PZ Bratislava III. - ODI, Regionálne cesty Bratislava, BSK, Obvodný úrad pre cestnú dopravu a pozemné komunikácie v Pezinku a starostka obce Šenkvice. Ich stanoviská boli zahrnuté do podmienok tohoto rozhodnutia.
V priebehu stavebného konania nenašlo Mesto Pezinok také dôvody, ktoré by znemožňovali možnosť povolenia stavby.
Podľa § 54 zákona č. 71/1967 Zb. o správnom konaní proti tomuto rozhodnutiu možno podať odvolanie v lehote do 15 dní odo dňa doručenia rozhodnutia na Krajský stavebný úrad v Bratislave prostredníctvom Mesta Pezinok. Toto rozhodnutie je preskúmateľné súdom po vyčerpaní všetkých opravných prostriedkov a po nadobudnutí právoplatnosti.
Toto rozhodnutie má v zmysle § 26 ods. 1 správneho zákona povahu verejnej vyhlášky a musí byť v zmysle § 26 ods. 2 správneho zákona vyvesené po dobu 15 dní na úradnej tabuli Mesta Pezinok v mieste obvyklým. Posledný deň tejto lehoty je dňom doručenia.
Vybavuje: Ing. Vojčináková, tel. č.: 033/6901 142
Príloha pre stavebníka: overená dokumentácia stavby v tomto konaní
Stavebné povolenie obdržia:
stavebník: Obec Šenkvice, Nám. Gabriela Kolinoviča 5, 900 81 Šenkvice
v zastúpení: Ing. Ladislav Kobza, Domovina 21, 900 81 Šenkvice
SPP, Mlynské Nivy, Bratislava
ZSE a.s., Čulenova 6, 816 47 Bratislava
BVS, Prešovská 48, 826 46 Bratislava
Slovak Telecom, Starohájska 1, Trnava
ObÚ v Pezinku - odbor krízového riadenia
ObÚ ŽP v Pezinku - OPaK
ObÚ ŽP v Pezinku - ŠVS
ObÚ ŽP v Pezinku - odpadové hospodárstvo
OR PZ Bratislava III - ODI, P.O.Box 134, Vajnorská 25, 832 56 Bratislava III.
UPC, Lamačská cesta 3, 841 04 Bratislava
Obvodný úrad pre cestnú dopravu a pozemné komunikácie
Regionálne cesty, Čučoriedkova 6, 827 12 Bratislava
VÚC, odd. RR aPP, Trnavská cesta 8/A, P.O.Box 106, 820 05 Bratislava

References: § 119
 § 2
 § 37
 § 62
 § 63
 § 39
 § 66
 § 66
 § 66
 § 43
 § 61
 § 37
 § 63
 § 54
 § 26
 § 26